钦定古今图书集成/明伦汇编/官常典/第275卷 > 张以宁
## 钦定古今图书集成/明伦汇编/官常典/第275卷 > 张以宁

按《明外史》本传：“以宁字志道，古田人。父一清，元福建
江西行省参知政事。以宁年八岁，或讼其伯父于县，
系狱，因诣县伸理。尹异之，命赋《琴堂诗》，立就，伯父得
释，以宁用是知名。泰定中，以春秋举进士，由黄岩判
官进六合尹。坐事免官，滞留江淮者十年。顺帝征为
国子助教，累至翰林侍读学士、知制诰。在朝宿儒虞”
集、欧阳元、揭傒斯、黄溍之属，相继物故。以宁有俊才，
博学强记，擅名于时，人呼“小张学士。”明师取元都，与
危素等偕赴京，奏对称旨，复授侍讲学士，特被宠遇帝尝登锺山，以宁与朱升、秦裕伯等扈从拥翠亭，给
笔札赋诗。洪武二年秋奉命使安南，封其主陈日煃
为国王，御制诗一章遣之。甫抵境而《日煃》卒。国人乞
以印诏授其世子，以宁不听，留居洱江。上谕世子告
哀于朝，且请袭爵。既得命，俟后使者《林唐臣》至，然后
入境将事。事竣，教世子服三年丧，令其国人效中国
行顿首稽首礼。安南大悦。天子闻而嘉之，赐玺书，比
诸陆贾、马援，再赐御制诗八章。及还，道卒。诏有司归
其柩所在致祭。以宁为人洁清，不营财产。奉使往还，
襆被外无他物。本以《春秋》致高第，故所学尤专，《春秋》
多所自得。撰《胡传辨疑》，最辨博。惟《春王正月考》未就。
寓安南，逾半岁始卒业。阅月病革，竟死。元故官来京
者，素及以宁名尤重。素长于史，以宁长于经。素，宋、元
史槁俱失传，而以宁《春秋》学遂行。家古田翠屏山下，
学者称“翠屏先生。”